Pripadnici Oružanih snaga iz kasarne na Bilmišću krenuli prema graničnim prelazima

Oružane snage BiH danas počinju postavljati prve šatorske karantine na graničnim prijelazima Bosne i Hercegovine. Prvi šatori trebali bi biti podignuti na granici u Bosanskoj Gradišci, a zatim i na ostalim prijelazima.

Pripadnici Prvog pješadijskog bataljona, koji je stacioniran u zeničkoj kasarni na Bilmišću su također se uputili prema graničnim prelazima.

Izgradnja šatorskih karantina jedan je od zaključaka na vanrednoj sjednici Predsjedništva BiH koja je održana 16. marta., a čanovi Predsjedništva su odluku o angažiranju vojske donijeli jučer.

Izgradnja šatorskih naselja je potvrđena i na sjednici Vijeća ministara BiH, kada je najavljeno da će ove aktivnosti biti urađene zajedno sa Oružanim snagama BiH.